KJARASAMNINGUR

Sambands íslenskra SVEITARFÉLAGA

og

KENNARASAMBANDS ÍSLANDS

vegna

FÉLAGS GRUNNSKÓLAKENNARA

GILDISTÍMI:

1. desember 2016 til 30. nóvember 2017

EFNISYFIRLIT:

[1. Framlenging gildandi kjarasamninga 3](#_Toc468187433)

[2. Mánaðarlaun 3](#_Toc468187434)

[3. sérstakar Eingreiðslur á samningstíma 3](#_Toc468187435)

[4. annaruppbót 4](#_Toc468187436)

[5. GÆSLA NEMENDA 4](#_Toc468187437)

[6. Samningsforsendur 4](#_Toc468187438)

[7. bókanir 5](#_Toc468187439)

[8. fylgiskjal 1: Launatöflur 6](#_Toc468187440)

**Samband íslenskra sveitarfélaga**

**og Kennarasamband Íslands**

**vegna Félags grunnskólakennara**

**gera með sér svofellt samkomulag um breytingar og**

**framlengingu á kjarasamningi aðila**

# Framlenging gildandi kjarasamninga

Kjarasamningur aðila framlengist frá 1. desember 2016 til 30. nóvember 2017 með þeim breytingum sem í samkomulagi þessu felast og fellur þá úr gildi án frekari fyrirvara.

# Mánaðarlaun

**Grein 1.1.1 breytist og hljóði svo:**

Föst mánaðarlaun starfsmanns sem gegnir fullu starfi skulu greidd samkvæmt launatöflum í fylgiskjölum A eða B.

Launatöflur í fylgiskjali A gilda um þá kennara sem afsalað hafa sér þeim réttindum um lækkun hámarkskennslu sem felast í grein 2.5.2 og um þá sem ráðnir eru til starfa eftir 1. júní 2014.

Launatafla A-1, gildistími: 1. desember 2016 til 28. febrúar 2017

Launatafla A-2, gildistími: 1. mars 2017 til 30. nóvember 2017

Launatöflur í fylgiskjali B gilda um þá kennara sem velja um að halda þeim réttindum um lækkun hámarkskennslu sem felast í grein 2.5.2.1.

Launatafla B-1, gildistími: 1. desember 2016 til 28. febrúar 2017

Launatafla B-2, gildistími: 1. mars 2017 til 30. nóvember 2017

Útgefin launatafla hverju sinni nær yfir alla launaflokka sem miðað er við í kjarasamningi þessum.

Föst laun skulu að öllu jöfnu greidd eftir á, fyrsta virka dag hvers mánaðar.

Þeir starfsmenn sem við undirritun þessa samnings eru á fyrirfram greiddum launum eiga rétt á að halda því fyrirkomulagi.

# sérstakar Eingreiðslur á samningstíma

**Grein 1.1.4 breytist og hljóði svo:**

Þann 1. janúar 2017 skal greiða hverjum starfsmanni sem var í fullu starfi í desember 2016 sérstaka eingreiðslu að upphæð kr. 204.000. Upphæðin greiðist hlutfallslega miðað við starfstíma og starfshlutfall í desember 2016.

# annaruppbót

**Grein 1.7 breytist og hljóði svo:**

Kennari í fullu starfi skal fá greidda annaruppbót (persónuuppbót) í lok hverrar annar, þ.e. 1. desember og 1. júní. Með fullu starfi er átt við 100% starf tímabilið 1. janúar til 31. desember. Hafi starfsmaður gegnt hlutastarfi skal hann fá greitt miðað við starfshlutfall og starfstíma. Við útreikning annaruppbótar er miðað við að haustönn sé 4,25 mánuðir og vorönn 5,25 mánuðir.

Annaruppbót 1. desember 2016 kr. 80.000,-

Annaruppbót 1. júní 2017 kr. 82.500,-

Annaruppbót 1. desember 2017 kr. 82.500,-

# GÆSLA NEMENDA

**Grein 2.3.10 breytist og hljóði svo:**

Sé kennara falin gæsla nemenda í frímínútum eða öðrum kennsluhléum, fyrir eða eftir kennslustund, skal greiða gæslutímann með yfirvinnukaupi enda eykst daglegt vinnuframlag sem því nemur.

# Samningsforsendur

Samningsaðilar skulu bera samning þennan upp til afgreiðslu fyrir 12. desember 2016. Hafi gagnaðila ekki borist tilkynning um niðurstöðu fyrir kl. 18:00 þann 12. desember 2016 skoðast samningurinn samþykktur.

Reykjavík, 29. nóvember 2016.

F.h. samninganefndar Sambands íslenskra F.h. Félags grunnskólakennara með

sveitarfélaga með fyrirvara um fyrirvara um samþykki félagsmanna

samþykki stjórnar

# bókanir

**BÓKUN 1 [2016]**

Í kjarasamningum 2014 voru gerðar breytingar á starfsumhverfi kennara og vinnumat innleitt í grunnskólum. Samningsaðilar eru sammála um að framkvæmd breytinganna hafi ekki tekist sem skyldi í mörgum grunnskólum og því verði hverju sveitarfélagi falið að fara yfir framkvæmdina ásamt fulltrúum kennara í hverjum skóla. Markmið slíkrar vinnu er að bæta framkvæmdina þar sem þörf er á og ná sátt um starfsumhverfið. Beina skal sjónum að innra starfi skóla og þeim verkefnum sem grunnskólinn sinnir, tryggja að kennsla og undirbúningur séu forgangsverkefni í skólastarfi og létta álagi af kennurum þar sem við á. Verkefnið skal unnið á samningstímanum í samræmi við vegvísi að aðgerðaráætlun sem samstarfsnefnd aðila mun leggja fram í janúar 2017.

Samstarfsnefnd aðila tekur saman niðurstöður þessarar vinnu fyrir lok samningstímans.

Samningsaðilar munu gera ríkissáttasemjara grein fyrir framgangi þessarar bókunar þrisvar á samningstímanum; fyrir 20. janúar 2017, fyrir 15. maí 2017 og fyrir 15. september 2017.

**BÓKUN 2 [2016]**

Samband íslenskra sveitarfélaga og Félag grunnskólakennara munu í sameiningu óska eftir viðræðum við Mennta- og menningarmálaráðuneyti og Menntamálastofnun um hvernig staðið hefur verið að innleiðingu nýrra verkefna og breytinga í grunnskólum t.d. á námsmati og aðalnámsskrá með það að markmiði að bæta verklag svo grunnskólinn geti tekið við verkefnum frá ríkinu og framkvæmt þau.

Aðilar telja mikilvægt að breytingar sem gerðar eru á starfsumhverfi grunnskóla með stjórnvaldsákvörðunum byggist á faglegum grunni og verði unnar í samráði og sátt við hagsmunaaðila og fjármagn sé tryggt vegna allra breytinga áður en þær eru innleiddar.

**Yfirlýsing stjórnar Samband íslenskra sveitarfélaga frá 25. nóvember 2016**

Stjórn Sambands íslenskra sveitarfélaga samþykkir að hefja greiningu á þeim faglegu og fjárhagslegu áhrifum sem stefna ríkisins um skóla án aðgreiningar og aðrar breytingar s.s. innleiðing nýrrar aðalnámskrár með nýju námsmati hefur haft á vinnuumhverfi kennara og annars starfsfólks í grunnskólum landsins.  Greiningin verði lögð til grundvallar viðræðum um endurskoðun á fjárhagslegum samskiptum ríkis og sveitarfélaga varðandi málefni grunnskólans.

# fylgiskjal 1: Launatöflur







